 Ugu horayn waxaan kaaga mahad celinayaa xog waraysigan aynu wada yeelanay, marka xiga shirku si wanaagsan ayuu ku furmay, si wanaagsana wuu ku socdaa, caqabado hor yiiley oo xagga tirada iyo xagga isu dheeli tirka wufuudda ku saabsanaa waa laga soo gudbey, hadda marxaladdii koowaad wuu ka soo gudbey oo tii labaad ayuu marayaa, gudiyadiina hawshoodii way bilaabeen, gudiyadu waa gudiyo lix ah oo waxyaabaha saldhiga u ah khilaafadka soomaaliya ka soo talo bixinaya, hadday tahay xagga dastuurka, hadday tahay xagga dhaqan celinta, hadday tahay xagga hub uruurinta, hadday tahay xagga dhulalka la isku haysto, hadday tahay habkii khilaafka loo dhamayn lahaa, waxaas oo dhan bay ka soo talo bixinayaan, marka anigu rejada waxaan u arkaa mid aad yididiilo fiican u leh, arimuhuna guul ayeey ku dhaman doonaan. 